[{"text_idx": "#000001", "text": "Laste sporditegevuse toetuse e. pearaha ma\u0308a\u0308ramine 2022/23"}, {"text_idx": "#000005", "text": "HC Tallinna eurosarjama\u0308ng Luksemburgi klubi Ka\u0308erjengiga algas kohe tuliselt. Avapoolajal kasvatas kodumeeskond vahepeal edu ka u\u0308heksava\u0308ravaliseks, vaheajale suunduti kuueva\u0308ravalises eduseisus. Teisel poolajal noore meeskonna hoog aga rauges, ku\u0308lalised tulid ja\u0308rele ja asusid ku\u0308mme minutit enne lo\u0303ppu korraks juhtimagi, lo\u0303puks lepiti viiki 26:26."}, {"text_idx": "#000006", "text": "\u201cEsimesel poolajal oli meil natuke koduva\u0308ljakuo\u0303nne, teatud aspektid olid meie kasuks, mis esimesel poolajal o\u0303nnestusid, teisel poolajal siin mo\u0303ned postid... u\u0308tleme nii, et va\u0308ike va\u0308simus sai saatuslikuks,\u201d nentis Noodla. \u201cKutid peavad pa\u0308ris palju to\u0308o\u0308d tegema selliste suurte ma\u0308ngijate vastu. Vaikselt pressisime, pressisime, aga ko\u0303ige ta\u0308htsam oli see, et ta\u0308itsa lo\u0303puni usuti, et saame hakkama, ta\u0308itsa austus poiste vastu.\u201d"}, {"text_idx": "#000007", "text": "Suurem osa ma\u0308ngijatest o\u0303pib Martin Noodla ka\u0308e all Audentese spordigu\u0308mnaasiumis vo\u0303i on seda viimastel aastatel teinud. See oli ka u\u0308ks po\u0303hjus, miks Noodla ise otsustas pakutud peatreeneritooli vastu vo\u0303tta."}, {"text_idx": "#000008", "text": "\u201cEnamus ka\u0308ivad kaks aastat veel keskkoolis, tegelikult tahaks nendega kaks aastat veel ha\u0308sti koos to\u0308o\u0308d teha ja kuskil peab see vo\u0303istlusva\u0308ljund olema,\u201d arutles Noodla. \u201cNad nagunii hommikuti istuvad mul trennides Audentese poole peal ja o\u0303htul paneme siin vo\u0303istkonna kokku. To\u0308o\u0308 kaudu suuremate saavutusteni.\u201d"}, {"text_idx": "#000009", "text": "Eurosarja kordusma\u0308ng peetakse ja\u0308rgmine na\u0308dal vo\u0303o\u0303rsil. Balti liigas HC Tallinn ta\u0308navu ei ma\u0308ngi, ka koduses liigas ei taha Noodla noorukitele suurt sihti selleks aastaks seada."}, {"text_idx": "#000010", "text": "\u201cIga mees, kes la\u0308heb, vo\u0303itleb, see on po\u0303hiline. Va\u0308ike klis\u030cee vo\u0303ib-olla, aga on teatud u\u0308lesanded, mis neile antakse, mida tuleb kogu aeg paremini teha. Loodame, et see kajastub hooaja lo\u0303pus ja step by step iga hooaeg edasi,\u201d lausus Noodla."}, {"text_idx": "#000012", "text": "HC Tallinn vo\u0303o\u0303rustab Kalevi spordihallis Kehrat"}]